دمڑی

دمڑی ہندوستان میں کانسی کا سکہ ہوا کرتا تھا۔ ایک پیسہ چار دمڑی کے برابر ہوتا تھا۔ دمڑی غالباً دام दाम سے ماخوذ ہے جو شہنشاہ اکبر کے زمانے میں تابنے کا ایک سکہ ہوا کرتا تھا۔ قوت خرید کے لحاظ سے یہ اپنے وقت کا چھوٹا ترین سکہ تھا۔
 سعادت حسن منٹو کے افسانوں اور میر امن کی تصنیف باغ و بہار یعنی قصہ چہار درویش میں لفظ دمڑی استعمال ہوا ہے۔
 کھڑی شریف میں مدفون پیرا شاہ غازی کو دمڑیاں والی سرکا رکہا جاتا ہے۔
 ماضی کا سکہ روپے سے تعلق پیسہایک روپیہ  میں 64 پیسے ہوتے تھےدھیلا ایک روپیہ  میں 128 دھیلے ہوتے تھےپائی ایک روپیہ  میں 192 پائیاں ہوتی تھیںدمڑی ایک روپیہ  میں 256دمڑیاں ہوتی تھیں
 محاورے 
 دمڑی نہ جائے چاہے چمڑی جائے۔
 دمڑی کی بڑھیا ٹکہ سرمنڈائی۔
 دمڑی کی بلبل ٹکا ہشکا ئی۔نوااللغات،مولوی نورالحسن نیر، جلدسوم، ص۔83
 دمڑی کے تین تین۔
 دمڑی کی آمدنی نہیں گھڑی بھر کی فرصت نہیں۔
 دمڑی کی ہانڈی گئی کتوں کی ذات پہچانی گئی۔
 اونٹ دمڑی کا اور دمڑی بھی پاس نہیں۔
 دمڑی کی ہانڈی لیتے ہیں تو اسے بھی ٹھونک بجا کر لیتے ہیں۔
 دمڑی کی دال بوا پتلی نہ ہو۔فرہنگ آصفیہ، جلد دوم، ص۔937

 مزید دیکھیے 
 اشرفی
 دینار
 درہم
 سونا
 کاغذی کرنسی

 حوالہ جات 

زمرہ:زر مبادلہ
زمرہ:مالیات